CELEX: 32013R0069
Language: sk
Date: 2013-01-23 00:00:00
Title: Vykonávacie nariadenie Komisie (EÚ) č. 69/2013 z  23. januára 2013 o zatriedení určitého tovaru do kombinovanej nomenklatúry

26.1.2013   
            
            
               SK
            
            
               Úradný vestník Európskej únie
            
            
               L 26/1
            
         VYKONÁVACIE NARIADENIE KOMISIE (EÚ) č. 69/2013
   z 23. januára 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. januára 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prístroj na príjem, záznam alebo reprodukciu zvuku a obrazu (tzv. „multimediálny digitálny prijímač“) valcovitého tvaru s celkovými rozmermi približne 13 (priemer) × 19 (výška) cm.
                              Prístroj obsahuje:
                              
                                          —
                                       
                                       
                                          mikroprocesor,
                                       
                                    
                                          —
                                       
                                       
                                          pevný disk 500 GB,
                                       
                                    
                                          —
                                       
                                       
                                          alfanumerický displej,
                                       
                                    
                                          —
                                       
                                       
                                          infračervený prijímač diaľkového ovládania.
                                       
                                    Je vybavený týmito rozhraniami:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernetom,
                                       
                                    
                                          —
                                       
                                       
                                          HDMI, S-video, kompozitnými a komponentnými video výstupmi,
                                       
                                    
                                          —
                                       
                                       
                                          digitálnym optickým, digitálnym koaxiálnym a analógovým audio výstupom.
                                       
                                    Je vybavený aj ovládacími tlačidlami a dodáva sa s diaľkovým ovládaním.
                              Prístroj umožňuje prijímať audio a video signály v digitálnom formáte z externého zdroja (napr. smerovača, stroja na automatické spracovanie údajov, digitálnej kamery a USB pamäte). Údaje môžu byť ukladané na pevnom disku prístroja. Údaje sa reprodukujú na monitore, televíznom prijímači alebo prostredníctvom stereo systému.
                              Prístroj nemožno pripojiť k internetu.
                           
                        
               
                  8521 90 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8521 a 8521 90 00.
                  Vzhľadom na jeho charakteristické vlastnosti, konkrétne schopnosť prijímať, zaznamenávať a reprodukovať video signály z rôznych zdrojov a veľkosť pevného disku, sa prístroj považuje za videofonické prístroje na záznam alebo reprodukciu položky 8521.
                  Má sa preto zatriediť pod číselný znak KN 8521 90 00 ako videofonické prístroje na záznam alebo reprodukciu.
               
            
                  
                              2.
                           
                           
                              Prístroj na príjem alebo reprodukciu zvuku a obrazu (tzv. „multimediálny digitálny prijímač“) valcovitého tvaru s celkovými rozmermi približne 13 (priemer) × 19 (výška) cm.
                              Prístroj obsahuje:
                              
                                          —
                                       
                                       
                                          mikroprocesor,
                                       
                                    
                                          —
                                       
                                       
                                          infračervený prijímač diaľkového ovládania,
                                       
                                    
                                          —
                                       
                                       
                                          alfanumerický displej.
                                       
                                    Je vybavený týmito rozhraniami:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernetom,
                                       
                                    
                                          —
                                       
                                       
                                          HDMI, S-video, kompozitnými a komponentnými video výstupmi,
                                       
                                    
                                          —
                                       
                                       
                                          digitálnym optickým, digitálnym koaxiálnym a analógovým audio výstupom,
                                       
                                    
                                          —
                                       
                                       
                                          slotom pre pevný disk.
                                       
                                    Je vybavený aj ovládacími tlačidlami a dodáva sa s diaľkovým ovládaním.
                              Prístroj umožňuje prijímať audio a video signály v digitálnom formáte z externého zdroja (napr. smerovača, stroja na automatické spracovanie údajov, digitálnej kamery a USB pamäte). Údaje môžu byť ukladané na pevný disk vložený po importe. Údaje sa reprodukujú na monitore, televíznom prijímači alebo prostredníctvom stereo systému.
                              Prístroj nemožno pripojiť k internetu.
                           
                        
               
                  8521 90 00
               
               
                  Zatriedenie je určené všeobecnými pravidlami 1, 2 a) a 6 na interpretáciu kombinovanej nomenklatúry a znením číselných znakov KN 8521 a 8521 90 00.
                  Vzhľadom na to, že prístroj má všetku elektroniku nevyhnutnú pre výkon funkcií video záznamu alebo reprodukcie položky 8521, s výnimkou pevného disku, má sa považovať podľa všeobecného pravidla 2 a) za prístroj, ktorý má podstatný charakter kompletného alebo hotového výrobku položky 8521.
                  Prístroj sa preto má zatriediť pod číselný znak KN 8521 90 00 ako nekompletné videofonické prístroje na záznam alebo reprodukciu.
               
            
                  
                              3.
                           
                           
                              Prístroj na príjem a spracovanie zvuku (tzv. „digitálny audio streamer“) s celkovými rozmermi približne 19 × 9 × 8 cm.
                              Súčasťou prístroja je:
                              
                                          —
                                       
                                       
                                          mikroprocesor,
                                       
                                    
                                          —
                                       
                                       
                                          vákuový fluorescenčný displej s rozlíšením 320 × 32 pixelov v stupnici šedej,
                                       
                                    
                                          —
                                       
                                       
                                          hodiny s budíkom na obrazovke,
                                       
                                    
                                          —
                                       
                                       
                                          infračervený prijímač diaľkového ovládania.
                                       
                                    Je vybavený týmito rozhraniami:
                              
                                          —
                                       
                                       
                                          Ethernetom,
                                       
                                    
                                          —
                                       
                                       
                                          bezdrôtovým Ethernetom,
                                       
                                    
                                          —
                                       
                                       
                                          digitálnym optickým, digitálnym koaxiálnym a analógovým audio výstupom,
                                       
                                    
                                          —
                                       
                                       
                                          konektorom pre slúchadlá.
                                       
                                    Dodáva sa s diaľkovým ovládaním.
                              Prístroj môže fungovať buď v samostatnom režime pripojením k internetovej sieti (bez stroja na automatické spracovanie údajov), alebo pomocou softvéru spustenom na stroji na automatické spracovanie údajov.
                              Umožňuje reprodukovať zvukové súbory uložené na stroji na automatické spracovanie údajov alebo z akéhokoľvek internetového rádia.
                           
                        
               
                  8519 89 19
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8519, 8519 89 a 8519 89 19.
                  Vzhľadom na svoje charakteristické vlastnosti je prístroj určený na prijímanie a spracovanie zvuku buď priamo z internetu, alebo zo stroja na automatické spracovanie údajov na rôznych audio prístrojoch.
                  Prístroj sa preto má zatriediť pod číselný znak KN 8519 89 19 ako ostatné prístroje na reprodukciu zvuku bez zabudovaného zariadenia na záznam zvuku.